|  |  |
| --- | --- |
| C:\Users\Computer\AppData\Local\Microsoft\Windows\INetCache\Content.MSO\81CF5E71.tmp | Проект BG05SFPR001-1.001-0001 „Успех за теб“  |

**Процедура**: BG05SFPR001-1.001-0001“Успех за теб“ „Обща и допълнителна подкрепа за личностно развитие в училищното образование“

**Конкретен бенефициент (КБ):**  Министерство на образованието и науката (МОН)

**Срок на изпълнение на проекта:**27.01.2023 г. – 31.12.2027 г.

**Общ бюджет на проекта:**151 123 000,00 лв. (124 025 092,75 лв. - средства от Европейския социален фонд плюс (ЕСФ+) и 27 097 907,25 лв. - национално съфинансиране), от които 29 529 715,00 лв. за Регион в преход (Югозападен район) и 121 593 285,00 лв. за По-слабо развити региони (Северозападен район, Северен централен район, Североизточен район, Югоизточен район, Южен централен район).

**Описание/цели на проекта:**Проектът ще се изпълнява в рамките на операция от стратегическо значение и цели да разгърне потенциала за личностно развитие на учениците с цел трайното им приобщаване в училищното образование и подобряване на образователните им резултати. Чрез проекта ще бъде предоставено допълнително обучение, насочено към ученици, които имат системни пропуски по даден учебен предмет, обучителни затруднения, пропуски в усвояването на учебното съдържание и др. Планирани са консултации по учебни предмети, като те ще бъдат насочени към всички ученици, които не постигат очакваните резултати, с цел трайно приобщаване в образователната система на ученици от уязвими групи и разкриване на интереси, нагласи и мотивация за избора на образование и професия, формиране на умения за планиране на учебното и личното време, както и планиране на кариерното развитие, решаване на вътрешни и външни конфликти, свързани с възможностите за образователна, професионална и личностна реализация. Стимулирането на творческите изяви и повишаването на мотивацията на учениците за учене, включително чрез развиване на компетентности за устойчиво развитие и др., ще бъдат подкрепени със занимания по интереси. Планирани са мерки, насочени към допълнителна подкрепа за личностно развитие на ученици със СОП, в риск, с хронични заболявания и с изявени дарби за трайно приобщаване в училищното образование, като се осигурят допълнителни педагогически специалисти и непедагогически персонал, психолози, логопеди, ресурсни учители, образователни медиатори, социални работници и др. Планирани са дейности за повишаване капацитета на педагогическите специалисти за осигуряване на обща и допълнителна подкрепа за личностно развитие и на непедагогическия персонал, вкл. на образователните медиатори и социалните работници, подкрепящи учениците от уязвими групи и техните родители.

**Дейности по проекта:**

* Дейност № 1 „Повишаване квалификацията на педагогическите специалисти, вкл. нови в системата учители за осъществяване на обща и допълнителна подкрепа за личностно развитие, както и обучения на непедагогическия персонал, вкл. образователни медиатори и социални работници за подпомагане на обучението, в съответствие с одобрени програми за професионалното и кариерното им развитие.“
* Дейност № 2 „Интензивна работа с родители на ниво училище за формиране на положителни нагласи към образованието и за пълноценното им участие в образователния процес“
* Дейност № 3 „Допълнителна подкрепа за личностно развитие на ученици със специални образователни потребности, в риск, с хронични заболявания и изявени дарби за трайно приобщаване в училищното образование.“
* Дейност № 4 „Допълнителни обучения за обща подкрепа за достъп и трайно приобщаване в училищното образование.“
* Дейност № 5 „Провеждане на занимания по интереси, междуучилищни дейности и кариерно ориентиране и консултиране за обща подкрепа в училищното образование.“

**Индикатори за изпълнение:**

* Брой на децата на възраст под 18 години – 96 279, от които 16 047 в Регион в преход (ЮЗР) и 80 232 в По-слабо развитите региони

От тях:

* Брой деца и ученици в предучилищното и училищното образование със специални образователни потребности (СОП), в риск, с хронични заболявания и с изявени дарби, получили допълнителна подкрепа за личностно развитие – 8 539, от които 1 423 в Регион в преход (ЮЗР) и 7 116 в По-слабо развитите региони;
* Брой родители, подкрепени в процеса на приобщаващото образование – 96 279, от които 16 047 в Регион в преход (ЮЗР) и 80 232 в По-слабо развитите региони;
* Брой деца и ученици от предучилищното и училищното образование от уязвими групи, получили подкрепа – 87 740, от които 14 623 в Регион в преход (ЮЗР) и 73 117 в По-слабо развитите региони;
* Педагогически специалисти и непедагогически персонал, обучени за работа с деца и ученици от уязвими групи заети, вкл. самостоятелно заети – 4 529, от които 747 в Регион в преход (ЮЗР) и 3 782 в По-слабо развитите региони;
* Малцинства (включително маргинализирани общности като ромите) – 48 140, от които 8 023 в Регион в преход (ЮЗР) и 40 117 в По-слабо развитите региони.

**Индикатори за резултат:**

* Брой деца и ученици от уязвими групи с подобрени образователни резултати след 1 година участие в операцията – 86 651, от които 14 442 в Регион в преход (ЮЗР) и 72 209 в По-слабо развитите региони;
* Участници, които при напускане на операцията получават квалификация – 3 509, от които 585 в Регион в преход (ЮЗР) и 2 924 в По-слабо развитите региони